HERÄTYKSEN LÄPIMURTO
Evankelista Hermes Falcao Jr.
Viemässä evankeliumia kansoille
Todista Jumalan ihmeitä.
Koe Jumalan ihmeitä.
www.revivalexplosion.com facebook: revivalexplosion
Radio- ja TV-työ
Brasilia, Suomi, Ranska, Norja, Englanti ja USA
Tervetuloa ohjelman pariin! Olen Hermes Falcao Jr.
Luvassa on taas hieno ohjelma. Herra puhuu sinulle ja perheellesi.
Ihmiset ovat kertoneet, että he ovat tulleet kosketetuiksi.
Monet ovat vapautuneet, kokeneet siunauksia ja pelastuneet.
On ollut siunaus saada nähdä, -
miten Jumalan sana on vaikuttanut Suomessa ja muualla.
Uskon, että tämänpäiväinen ohjelma innostaa vaeltamaan vapaudessa -
ja Herran Jeesuksen Kristuksen voimassa.
Avataan Raamattumme.
Matt. 28.
Puhumme tärkeästä aiheesta, Kristuksen ylösnousemuksesta.
Sama ylösnousemusvoima, -
sama voima, jolla Jumala herätti Jeesuksen kuolleista, -
sama Henki elää sinussa.
Mitä tilanteita elämässäsi sitten onkaan tällä hetkellä, -
elämäsi yllä on ylösnousemusvoima.
Matt. 28:1: "Ja kun sapatti oli päättynyt -
ja viikon ensimmäisen päivän aamu koitti, -
tulivat Maria Magdaleena ja se toinen Maria katsomaan hautaa.
Ja katso, tapahtui suuri maanjäristys, -
sillä Herran enkeli astui alas taivaasta, -
tuli ja vieritti kiven pois ja istui sille.
Hän oli näöltään niinkuin salama, -
ja hänen vaatteensa olivat valkeat kuin lumi.
Ja häntä peljästyen vartijat vapisivat ja kävivät ikäänkuin kuolleiksi.
Mutta enkeli puhutteli naisia ja sanoi heille: 'Älkää te peljätkö; -
sillä minä tiedän teidän etsivän Jeesusta, joka oli ristiinnaulittu.
Ei hän ole täällä, sillä hän on noussut ylös, niinkuin hän sanoi.
Tulkaa, katsokaa paikkaa, jossa hän on maannut. Ja menkää kiiruusti -
ja sanokaa hänen opetuslapsillensa, että hän on noussut kuolleista.
Ja katso, hän menee teidän edellänne Galileaan; -
siellä te saatte hänet nähdä. Katso, minä olen sen teille sanonut.'"
Tämä on kristinuskon ja muiden uskontojen ero.
Historian saatossa on ollut monta uskonnollista johtajaa.
Heitä on ihailtu.
Heillä oli hyviä opetuksia ja hyvät puhelahjat.
He osasivat vedota yleisöön ja puhua sulosanoja.
Heidän puhetapansa vetosi ihmisiin.
He puhuivat rakkaudesta ja muista asioista.
Kristinuskon sekä muut filosofiat ja uskonnot erottava tekijä -
on Jeesuksen Kristuksen ylösnousemus.
Siinä on kristinuskon voima.
Ellei Jeesus olisi noussut kuolleista, koko Raamatun voisi repiä.
Kaikki sen sisältämät asiat olisivat silloin valhetta.
Hän kuitenkin nousi kolmantena päivänä kuolleista.
Hän täytti lupauksensa toisin kuin muut uskonnolliset johtajat.
Enkeli sanoi: "Hän on noussut ylös, niin kuin Hän sanoi."
Jeesus ilmoitti jo ennen kuolemaansa nousevansa kuolleista: -
"Nousen ylös kolmantena päivänä."
Se tekee kristinuskosta ja evankeliumista ainutlaatuisen.
Palvelemme Jeesusta Kristusta.
Hän oli taitava puhuja. Lisäksi Hän osoitti, -
että Hänellä on voima toteuttaa sanansa.
Jos elämässäsi on vaikeuksia, rankkoja päätöksiä -
tai rankka ajanjakso, -
kuten sairaus, ahdistus, masennus, suru, ihmissuhteen katkeaminen, -
taloudellinen ahdinko tai mikä tahansa tilanne, -
jos palvelet Jeesusta, palvelet Häntä, joka heräsi kuolleista, -
joka elää tänään ja jolla on voima koskettaa elämääsi -
ja tuoda elämäsi taas ylösnousemusvoimaan.
Sinulla on käytössäsi sama voima, joka herätti Jeesuksen kuolleista.
Luen rohkaisuksi toisenkin raamatunkohdan.
Joh. 11:25:ssa kerrotaan Lasaruksesta.
Jo ennen kuin Jeesus nousi kuolleista, -
Hän antoi osoituksen ylösnousemusvoimasta.
Raamatussa kerrotaan henkilöistä, jotka herätettiin kuolleista.
Lasarus oli heistä yksi. Hän oli Jeesuksen ystävä.
Hän kuoli. Jeesus oli muualla.
Martta ja Maria sanoivat Jeesukselle: -
"Jos olisit ollut täällä, tätä ei olisi tapahtunut."
"Jos olisit ollut täällä, veljemme ei olisi kuollut."
"Hän oli sairas. Jos olisit parantanut hänet, hän ei olisi kuollut."
Lasarus siis kuoli. Jeesus halusi osoittaa heille jotakin, -
mikä oli syvempää kuin parantuminen.
Martta ja Maria tunsivat Jeesuksen Parantajana. He tiesivät, -
että Hänellä oli voima avata sokeiden silmät ja kuurojen korvat, -
parantaa rammat, ajaa pois pahat henget, tyynnyttää myrsky, -
moninkertaistaa ruoka, kävellä vetten päällä ja muuttaa vesi viiniksi.
He tiesivät ihmeet. He eivät tienneet, että Hänellä on ylösnousemusvoima.
Hän halusi antaa Martalle ja Marialle ilmestyksen siitä.
Hän sanoi: "En ollut täällä, mutta näytän teille jotakin vielä suurempaa."
Hän sanoo Joh. 11:25:ssä: "Minä olen ylösnousemus ja elämä".
Hän on ylösnousemus ja elämä.
"...joka uskoo minuun, se elää, vaikka olisi kuollut."
Miten voimallista!
"Joka uskoo minuun, se elää, vaikka olisi kuollut."
Jeesuksessa on niin paljon elämää, ettei kuolemakaan voi meitä nujertaa.
Kun otamme vastaan Kristuksen, saamme elämän ja ylösnousemuksen.
Jeesus sanoi: "Minä olen ylösnousemus ja elämä;" -
"joka uskoo minuun, se elää, vaikka olisi kuollut."
Sama voima on jokaisen uskovan ulottuvilla.
Puhun ylösnousemuksesta.
Uskovat tietävät, että Jumalalla on voima herättää kuolleista.
Siitä on monia todisteita historiassa ja myös omassa ajassamme.
Uskon sen täysin.
En tarkoita pelkästään fyysistä ylösnousemusta, -
vaan tunteiden, hengellisen elämän, kutsun, -
palvelutyön, talouden ja muiden elämänalueiden ylösnousemusta.
Jumalalla on voima herättää kuolleista elämän kaikki osa-alueet.
Evankeliumin sanoma on sanoma kuolleiden ylösnousemisesta.
On olemassa paljon hengellisesti kuolleita ihmisiä -
esimerkiksi Suomessa, Virossa, Ruotsissa ja muualla.
Efesolaiskirjeessä sanotaan, -
että olimme kuolleet rikoksiimme ja synteihimme.
Ihmiset kulkevat, ja heidän sydämensä sykkii, -
mutta jos heillä ei ole Jeesusta, he ovat hengellisesti kuolleita.
Kun he ottavat evankeliumin vastaan, ylösnousemusvoima tulee heihin, -
koska Jeesus sanoi: "Minä olen ylösnousemus ja elämä."
Jos elämässäsi on tilanne, jossa koet olevasi kuollut, -
ylösnousemusvoima voi koskettaa sinua ja nostaa sinut kuolleista.
Tässä sanomassa on sama voima, joka herätti Jeesuksen kuolleista.
Jeesuksen nimi tuo tänään ylösnousemusvoiman elämääsi.
Kiitos Jumalalle!
Pidämme nyt pienen tauon.
Vuonna 2014 järjestämme taas palvelutyökoulutuksen.
Katkon jälkeen jatkan opetusta ylösnousemuksesta.
IHMEET, MERKIT JA TUNNUSTEOT
REVIVAL EXPLOSION -PALVELUTYÖKOULUTUS
SEURAAVA KURSSI VUONNA 2014. SEURAA ILMOITTELUA.
Seuraa ilmoittelua palvelutyökoulutuksesta.
Meillä oli voimallinen mahtava kurssi heinäkuussa 2013.
Richmondiin, Virginiaan, tuli ihmisiä yhdeksästä maasta.
Pyhä Henki oli läsnä vahvasti. Oppilaiden elämä muuttui.
Oppilaat ovat kertoneet, että heidän elämänsä muuttui ikihyviksi.
Kerron nopeasti kaksi todistusta kurssilaisilta.
Julkaisemme kurssiohjelman pian.
Kurssille tuli pastori Keniasta.
Herra oli kehottanut häntä tulemaan tänne Pyhän Hengen vuodatukseen.
Herra kosketti häntä täällä syvällisesti.
Jumala kehotti häntä palaamaan Keniaan vuorelle, -
jossa hän oli käynyt aiemmin ja jossa hänet oli kivitetty.
Hän melkein kuoli. Hän kärsi pahoin.
Herra sanoi hänelle täällä: -
"Mene takaisin vuorelle Henkeni voitelussa."
Jumalan Henki kosketti häntä todella.
Keräsimme hänelle rahalahjan. Lähetimme hänet rukouksin Keniaan.
Hän palasi Keniaan ja sille vuorelle.
Hän kertoi hiljattain puhelimessa: "Se oli hyvin voimallista."
"Jumalan mielisuosio oli yllämme. Yli sata ihmistä pelastui."
"Heimopäällikkökin pelastui ja sanoi: 'Olet tervetullut vuorellemme.'"
Nyt he ovat perustamassa seurakuntaa vuorella.
Hän kertoi, että on tapahtunut parantumisia ja ihmeitä.
Hän sanoi: "Koulu oli ilmiömäinen. Sain juuri sitä, mitä tarvitsin."
Toisen todistuksen kertoi New Yorkissa asuva venäläistyttö.
Pyhä Henki kosketti häntä kurssilla hyvin voimallisesti.
Hän sai profetian ja Pyhän Hengen vuodatuksen.
Kuukauden kuluttua hänelle avautui tilaisuus -
aloittaa työ strippiklubeilla työskentelevien tyttöjen parissa.
Hän käy ystävättärensä kanssa strippiklubeilla kertomassa tytöille -
Jeesuksesta ja Hänen rakkaudestaan sekä pelastuksesta.
Hän kertoi, että Herra on koskettanut monia tyttöjä. Monet ovat pelastuneet.
Kun saa rohkaisun, varustuksen ja Pyhän Hengen voitelun, -
on ihmeellistä, että monia asioita voi tapahtua sen jälkeen.
Kurssilla ei niinkään anneta pään tietoa.
Kyse on Pyhän Hengen vuodatuksen saamisesta.
Saat elämääsi sen, mitä Herra on tehnyt työmme kautta.
Elämäsi muuttuu, jos uskot ja otat vastaan -
ja jos olet muutokselle avoin.
Seuraa ilmoittelua kotisivuillamme. Päivitämme tietoja.
Luen nopeasti toisenkin kohdan.
Puhun ylösnousemusvoimasta.
Ylösnousemus on jokaisen uskovan ulottuvilla.
Kuolleet herätetään viimeisenä päivänä. En nyt puhu siitä.
Puhun ylösnousemusvoimasta, joka elämässäsi on jo nyt.
Room. 8:11:ssä sanotaan: "Jos nyt hänen Henkensä," -
"hänen, joka herätti Jeesuksen kuolleista, asuu teissä..."
Tässä sanotaan, että jos olet ottanut Jeesuksen vastaan, -
Henki, joka herätti Jeesuksen kuolleista, asuu sinussa.
Hän ei tule vain silloin tällöin kerran kesässä. Hän asuu meissä.
"...hän, joka herätti kuolleista Kristuksen Jeesuksen," -
"on eläväksitekevä myös teidän kuolevaiset ruumiinne..."
Ylösnousemusvoima siis toimii joka alueella, myös fyysisessä kehossa.
Rukoilen kohta katsojien puolesta, -
että ylösnousemusvoima koskettaisi elämänne jokaista osa-aluetta.
Jos olet väsynyt tai sairas, -
pyydämme Herraa vuodattamaan yllesi saman ylösnousemusvoiman, -
joka herätti Jeesuksen kuolleista.
"...[hän] on eläväksitekevä myös teidän kuolevaiset ruumiinne" -
"Henkensä kautta, joka teissä asuu."
Hän tekee meidät eläviksi meissä asuvan Henkensä kautta.
Room. 8:11 on voimallinen: -
Sama Henki, joka herätti Jeesuksen kuolleista, asuu teissä.
Hän tekee eläviksi kuolevaiset ruumiinne -
teissä asuvan Henkensä kautta.
Jos olet uskova, Pyhä Henki asuu sinussa.
Hän ei asu seurakunnan neljän seinän sisällä vaan fyysisessä ruumiissamme.
Olet Jumalan Pyhän Hengen temppeli.
Hän asuu sinussa, ja Hän antaa sinulle elämän, koska Hän on elämä.
Jeesus sanoi: "Minä olen ylösnousemus ja elämä;" -
"joka uskoo minuun, se elää, vaikka olisi kuollut."
Rukoilemme hetken kuluttua, -
että sama ylösnousemusvoima koskettaa sinua -
ja että Jumalan Henki tuo sinulle elämän, -
millä elämänalueella sitten tarvitsetkin eläväksi tekemistä, -
ja nostaa sinut olosuhteiden ja elämän myrskyjen yläpuolelle -
Jeesuksen nimessä, halleluja!
Rukoilemme ja julistamme, -
että se, mitä Herra on puhunut ohjelmassa, -
toteutuu sinun elämässäsi. Mikä sitten onkaan kuollutta...
Saatat sanoa: "Tilanne on jatkunut pahana jo pitkään."
"Asiat ovat olleet kuolleena jo pitkään."
Martan ja Marian veli oli ollut kuolleena jo neljä päivää.
Jos ruumis makaa kuolleena neljä päivää, -
kaikki on ohi, -
sillä kaikki solut ovat kuolleet, aivot ovat kuolleet, -
veri lakkaa kiertämästä, sydän... kaikki alkaa mädäntyä.
He sanoivat: "Jeesus, kunpa olisit ollut täällä."
"Nyt on liian myöhäistä. Sinulla on voima parantaa sokeat ja rammat."
"Sinulla on voima kävellä vetten päällä ja tehdä kaikenlaisia ihmeitä."
He tiesivät sen, koska he olivat nähneet Hänen ihmetekonsa.
He sanoivat: "Myöhäistä!" Ehkä sanot: "Herra, tiedän, että sinulla on voima."
"Tiedän, että olet suuri, mutta nyt on liian myöhäistä."
Jeesus sanoi heille: "Ei, ei."
"Ette ole saaneet minusta täyttä ilmestystä."
"Tiedätte, että olen parantaja ja että minulla on voima parantaa sairaat."
"Minulle se ei ole liian myöhäistä. Aion herättää veljenne kuolleista."
Jumala ei ole ikinä myöhässä. Hän tulee juuri oikeaan aikaan.
Hän tuli oikeaan aikaan Lasaruksen suhteen. Oli neljäs päivä.
Ihmismielelle se oli myöhäistä. Jumalalle hän oli sama kuin elävä.
Jeesus sanoi: "Ottakaa kivi pois!"
Ihmiset sanoivat: "Hullua! Hän haisee jo."
Hän sanoi: "Ottakaa kivi pois. Osoitan voimani ja kirkkauteni."
Hän rukoili: "Isä, rukoilen. Kirkasta nimesi."
Hän rukoili Isää. Ihmiset eivät ymmärtäneet.
He itkivät, valittivat ja nurisivat. Jeesus tiesi, mitä Hän tekisi.
Hän sanoi: "Ottakaa kivi pois. Lasarus, tule ulos."
Kolme sanaa Jeesuksen huulilta -
riittivät peruuttamaan kuoleman, joka oli vallinnut kolme päivää.
Hän mursi kuoleman vallan kolmella sanalla: "Lasarus, tule ulos!"
Silloin Hänen äänensä kaikui kautta ikuisuuden.
Hän kutsui Lasaruksen hengen ikuisuudesta, -
ja se tuli takaisin Lasaruksen ruumiiseen. Sydän alkoi sykkiä taas.
Elämä palasi hänen ruumiiseensa. Hän tuli ulos haudasta.
Jos elämässäsi on tilanne, joka vaikuttaa kuolleelta, -
ei ole vielä liian myöhä.
Rukoilemme sinun ja perheesi puolesta, -
että ylösnousemusvoima tulee yllesi.
RUKOUSTUOKIO
Rukoillaan.
Kannan rukouksessa ensin ne, jotka kuulivat sanani.
He kuulivat evankeliumin ylösnousemusvoimasta ja siitä, -
että Jeesus Kristus on ainoa tie Jumalan luo.
Jeesus Kristus on ainoa tie Isän luo.
Hän sanoi: "Minä olen tie, totuus ja elämä;" -
"ei kukaan tule Isän tykö muutoin kuin minun kauttani."
"Minä olen ovi; jos joku minun kauttani menee sisälle, niin hän pelastuu."
Jos et tunne Jeesusta Kristusta Herranasi ja Vapahtajanasi -
ja jos et ole antanut sydäntäsi Jeesukselle, rukoile kanssani nyt.
Olemme kuulleet todistuksia ihmisiltä, jotka ovat rukoilleet.
Haluan kantaa rukouksessa myös niitä, -
jotka ovat joskus ottaneet Kristuksen elämäänsä, -
mutta tapahtui ikäviä asioita tai sydämesi vain kylmeni, -
ja loittonit Herrasta ja lähdit omille teillesi.
Etäännyit Jumalasta, ja nyt olet epätoivoisessa tilanteessa.
Et näe Jumalan tekoja elämässäsi ja tunnet olevasi kaukana Hänestä.
Rukoilen puolestasi, että antaisit itsesi uudelleen Jeesukselle.
Hän haluaa antaa anteeksi. Hän haluaa antaa uuden mahdollisuuden.
Joillekin se on jo kolmas tai neljäs mahdollisuus. Hän haluaa antaa sen.
Niin kauan kun on elämää, on toivoa.
Et ole kaukana Hänestä. Tarvitaan vain uskonaskel.
Olet vain uskonaskeleen päässä Jeesuksesta Kristuksesta.
Rukoilen pelastusta tarvitsevien puolesta.
Isä, tuon Jeesuksen nimessä eteesi ne, jotka ottavat Sinut vastaan nyt.
Lausu perässäni rukous: "Herra Jeesus," -
"tule sydämeeni."
"Otan Sinut vastaan Herranani ja Vapahtajanani."
"Kiitos, että kuolit puolestani ristillä" -
"ja että nousit kuolleista puolestani."
"Uskon, että olet Jumalan Poika. Otan Sinut vastaan."
"Tee minusta Jumalan lapsi. Jeesuksen nimessä, aamen."
Jos rukoilit vilpittömästi, Raamatussa sanotaan: -
"Jos sinä tunnustat suullasi Jeesuksen Herraksi ja uskot sydämessäsi," -
"että Jumala on hänet kuolleista herättänyt..."
Ilman ylösnousemusta ei ole evankeliumia.
Joka tunnustaa Jeesuksen Herraksi -
ja uskoo, että Jumala herätti Hänet kuolleista, hän pelastuu.
Kyse ei ole teoista vaan Jumalan Pojan vastaanottamisesta sydämeen.
Hakeudu seurakuntaan, joka uskoo Jumalan voimaan.
Kirjoita meille todistuksesi ja rukouspyyntöjä.
Meillä on tässä rukouspyyntöjä. Rukoilemme niidenkin puolesta.
Kannamme rukouksessa niitä, jotka kokevat uskonsa kuolleen.
Kohota kätesi. Rukoilen puolestasi nyt.
Isä, Jeesuksen nimessä, tuomme eteesi ne, -
joilla on vaikeuksia ja kuolleelta näyttäviä tilanteita.
Pyydämme ylösnousemusvoimaasi.
Sama Henki, joka herätti Jeesuksen kuolleista, on täälläkin.
Julistamme Jumalan Pyhää Henkeä Jeesuksen Kristuksen nimessä.
Julistamme ylösnousemusvoimaa ihmisten kehoihin ja mieliin -
Jeesuksen Kristuksen väkevässä nimessä!
Julistamme sitä Jeesuksen nimessä. Herra, tulkoot ihmiset terveiksi.
Koskettakoon parantava voima, ylösnousemusvoima heidän kehojaan.
Jotkut ovat sairaalassa. Ottakoot he vastaan ylösnousemusvoiman -
ja lähtekööt kotiin Jeesuksen nimessä.
Pyydän ylösnousemusvoimaa mieliin ja kuolleisiin unelmiin.
Pyydän toivon, uskon, voiman ja rakkauden ylösnousemusta.
Julistamme ylösnousemusta Jeesuksen voimallisessa nimessä, -
koska sama ylösnousemusvoima asuu sinussa.
Hän tekee eläviksi kuolleet ruumiinne. Julistamme sitä Jeesuksen nimessä.
Ota vastaan voitelu.
Ota vastaan voima.
Ota vastaan ylösnousemuskirkkaus, joka koskettaa elämääsi ja kehoasi -
ja antaa sinulle Jeesuksen elämää. Ota se vastaan Jeesuksen nimessä.
Kiitos, että seurasit ohjelmaa.
Pysy yhteydessä meihin, jotta saat nähdä, mitä Herra tekee.
KOKOUKSIA SUOMESSA MAALISKUUSSA 2014.
On ihana palvella yhdessä. Jumalan siunausta!
HERÄTYKSEN LÄPIMURTO
Evankelista Hermes Falcao Jr.
Viemässä evankeliumia kansoille
Todista Jumalan ihmeitä.
Koe Jumalan ihmeitä.
www.revivalexplosion.com facebook: revivalexplosion
Radio- ja TV-työ
Brasilia, Suomi, Ranska, Norja, Englanti ja USA
Suomennos: Marianne Tenetz